wickkiey/tamil-wikipedia-markdown huggingface dataset:
# லூயி பிரெயில்



**லூயிஸ் பிரெய்ல்** (ஜனவரி-4, 1809. ஜனவரி-6, 1852, பிரான்ஸ்) பார்வையற்றவர்களுக்கான பிரெய்ல் எழுத்தினை உருவாக்கியவர். பிரெஞ்சுக்காரரான இவர் பார்வையற்றவர். பார்வையற்றவர்கள் தடவிப் பார்த்துப் படிக்க ஏற்ற பிரெய்லி எழுத்தினைக் கண்டுபிடித்தார். பிரெயில் முறையில் ஒன்று முதல் ஆறு புடைப்புப்புள்ளிகளையும் ஓட்டைகளையும் கொண்டு எழுதிய எழுத்துகளை விரல்களை வைத்துத் தடவுதலின் மூலம் இனங்கண்டு கொள்வர்.  

## இளமைக்காலம்
லூயி பிரெயில் தன் மூன்றாவது வயதில், ஒரு தையல் ஊசியை வைத்துக்கொண்டு விளையாடும் போது எதிர்பாராத விதமாக, ஒரு கண்ணில் காயம் ஏற்பட்டது; உரிய மருத்துவம் செய்யாது விட்டதனால், அக்கண்ணை இழக்க நேரிட்டது. பரிவுக்கண் நோய் (sympathetic ophthalmia) காரணத்தினால், அவர் இன்னொரு கண்ணையும் இழக்க நேரிட்டது.  

## சிறப்புகள்

இவர் கண்டறிந்த பார்வையற்றவர்களுக்கான கல்வி முறையானது, பார்வையாளர்களுக்கு மிகவும் உதவிகரமான மற்றும் சுலபமான முறையாகும். இதற்காக உலக நாடுகள் பலவும் இவரது அஞ்சல் தலை மற்றும் நினைவு நாணயங்கள் வெளியிட்டு பெருமைப்படுத்தியுள்ளன. இந்திய அரசும் இவரது படம் பொறித்த 2 ரூபாய் நினைவு நாணயத்தை வெளியிட்டு பெருமைப்படுத்தியது.
# அகதா கிறிஸ்டி



**அகதா கிறிஸ்டி** (*Agatha Christie*, செப்டம்பர் 15 1890 - ஜனவரி 12 1976), உலகப் புகழ்பெற்ற துப்பறியும் கதை எழுத்தாளர். மேரி வெஸ்ட்மாகொட் (Mary Westmacott) என்ற பெயரில் காதற் புனைவுகளையும் எழுதியுள்ளார். ஆயினும் அவரது 66 மர்ம நாவல்களுக்காகவே பரவலாக அறியப்படுகிறார். மர்ம நாவல் வளர்ச்சியில் மிக முக்கியப் பங்காற்றியவராகக் கருதப்படுகிறார்.  

இவரது மேடை நாடகமான *த மௌஸ்ட்றப்* (The Mousetrap) 1952 நவம்பர் 25 அன்று முதலில் திரையிடப்பட்டது. அது 2006 இலும் தொடர்ச்சியாக மேடையேற்றப்பட்டு வருகிறது. மொத்தம் 20,000 தடவைகளுக்கு மேல் மேடையேற்றப்பட்டுச் சாதனை படைத்துள்ளது.  

ஓர் அமெரிக்கத் தந்தைக்கும் ஆங்கிலேயத் தாய்க்கும் பிறந்தவரான அகதா கிறிஸ்டி ஒருபோதும் அமெரிக்கக் குடியுரிமையைக் கொண்டிருக்கவோ அதற்காக விண்ணப்பிக்கவோ இல்லை.  

12&nbsp;சனவரி 1976இல் தனது 85ஆம் வயதில் வயது மூப்பின் காரணமாக இறந்தார்.
# ஹென்றி டியூனாண்ட்



**ஜீன் ஹென்றி டூனாந்** (Jean Henri Dunant, மே 8,1828- அக்டோபர் 30, 1910) செஞ்சிலுவைச் சங்கத்தைத் நிறுவியவர். சுவிஸ் நாட்டவர். 1863 இல் போரில் காயமடைந்தவர்களுக்கு உதவ செஞ்சிலுவைச் சங்கத்தைத் தொடங்கினார். 1901 இல் அமைதிக்கான முதல் நோபல் பரிசை பிரடெரிக் பாசியுடன் பகிர்ந்து பெற்றார்.  
## செஞ்சிலுவைச் சங்கம் தோற்றம்
ஜெனிவாவில் பிறந்தவரான ஹென்றி டுனாந் வேலை காரணமாக 1859 இல் இத்தாலி நாட்டில் உள்ள சால்ஃபரீனோ என்ற நகருக்குச் சென்றார். அங்கு அப்போதுதான் போர் நடந்து முடிந்திருந்தது. போரின் காரணமாக ஏறக்குறைய நாற்பதாயிரம் பேருக்கும் மேல் மிக மோசமாக காயங்களால் பாதிக்கப்பட்டிருந்தனர். அவர்களுக்கு மருத்துவ உதவி செய்ய யாரும் இல்லாமலும், உணவு அளிக்க யாருமில்லாமலும் அவதிப்பட்டனர். இதைப்பார்த்து பார்த்து மனம் வருந்திய ஹென்றி, அந்தப் பகுதியில் வாழ்ந்தவர்களைத் திரட்டி, காயமுற்ற போர்வீரர்களுக்கு முதலுதவி செய்தார். இந்தப் பணியை மூன்று நாட்கள் சோர்வின்றி செய்தார்.  

ஹென்றி தன் சொந்த ஊரான ஜெனீவாவுக்குத் திரும்பிய பிறகும்கூட, போரும் அதனால் காயமுற்றவர்களின் துன் பமும் இவர் மனதை விட்டு நீங்கவில்லை. அதன் பாதிப்பின் காரணமாக சால்ஃபரீனோ நினைவுகள் என்ற புத்தகத்தை எழுதினார். இந்த நூலில் ‘போரில் காயமுறுவர்களுக்கு உதவுவதற்காக எந்தச் சார்பும் இல்லாத ஒரு பன்னாட்டு அமைப்பை உருவாக்க வேண்டும்’ என்று தன் கருத்தைத் தெரிவித்திருந்தார்.  

புத்தகம் வெளியாகி ஓராண்டுக்குப் பிறகு ஹென்றியின் எண்ணம் நிறைவேறும் வாய்ப்பு ஏற்பட்டது. ஜெனீவா மக்கள் நல அமைப்பின் தலைவராக இருந்த குஸ்தவ் மாய்னீர் என்பவருக்கு ஹென்றியின் இந்தக் கருத்துப் பிடித்துப்போனது. போரில் காயப்படுகிறவர்களுக்கு உதவும் நோக்கில் பல்வேறு பரிந்துரைகளை அவர் முன்வைத்தார். இந்தப் பரிந்துரைகள் 16 நாடுகளைச் சேர்ந்த உறுப்பினர்களால் ஏற்றுக்கொள்ளப்பட்டு, அதன்படி உருவானதுதான் செஞ்சிலுவைச் சங்கம். 1864-ம் ஆண்டு ஸ்விஸ் நாட்டு நாடாளுமன்ற ஏற்பாட்டில் நடைபெற்ற ஜெனீவா மாநாட்டில் இந்த அமைப்பை உருவாக்க அதிகாரபூர்வமாக 12 நாடுகள் ஒப்புக்கொண்டன. அடுத்து வந்த ஆண்டுகளில் அடுத்தடுத்து பல்வேறு நாடுகள் இந்தச் சங்கத்தில் இணைந்தன.  

## அமைதிக்கான நோபல்பரிசு
ஜான் ஹென்றிக்கு செஞ்சிலுவைச் சங்கம் உருவாகக் காரணமாக இருந்தகாரணத்திற்காக நோபல் பரிசு வழங்கப்பட ஆரம்பித்த முதல் ஆண்டான 1901-லேயே அமைதிக்கான நோபல் பரிசை முதன்முதலில் பெற்றார். ஹென்றியின் பிறந்தநாளான மே எட்டாம் நாள், ஒவ்வொரு ஆண்டும் செஞ்சிலுவை நாளாக கடைபிடிக்கப்படுகிறது.﻿﻿﻿
# இயான் பிளெமிங்


**இயான் பிளெமிங்** (மே 28, 1908 - ஆகஸ்ட் 12, 1964) புகழ்பெற்ற ஆங்கில இதழியலாளர், எழுத்தாளர். ஜேம்ஸ் பாண்ட் கதைப்பாத்திரத்தை உருவாக்கியவர். பிரித்தானியக் கடற்படையின் உளவுப் பிரிவில் அதிகாரியாக இருந்தவர். பத்திரிகையாளராகவும் இருந்துள்ளார். டாக்டர் நோ, கோல்ட் பிங்கர் முதலிய 13 நாவல்களை எழுதினார். இவை அனைத்தும் திரைப்படங்கள் ஆக்கப்பட்டுள்ளன.
# என்ரிக் இப்சன்


**என்ரிக் இப்சன்** (*Henrik Johan Ibsen*, மார்ச் 20, 1828 - மே 23, 1906) நவீன நாடக இலக்கியத்தின் தந்தை என்று போற்றப்படுபவர். நோர்வேயைச் சேர்ந்த இவர் நாடகாசிரியரும், கவிஞரும் ஆவார். ஐரோப்பிய நாடகங்கள் மறுமலர்ச்சி பெற உதவியவர். இவரது பொம்மைவீடு நாடகம் உலகப் புகழ் பெற்றது.
# சாமுவேல் ஜோன்சன்


**சாமுவேல் ஜோன்சன்** (*Samuel Johnson*, &nbsp;– 13 திசம்பர் 1784) என்பவர் ஆங்கிலேய இலக்கியத்துக்குப் பெரும் பங்காற்றிய ஆங்கிலேயக் கவிஞரும், எழுத்தாளரும், கட்டுரையாளரும், இலக்கியத் திறனாய்வாளரும், வாழ்க்கை வரலாற்றாளரும், இதழாசிரியரும், அகராதியியலாளரும் ஆவார். இவரது அகராதி 1755 ஆம் ஆண்டில் வெளியானது.  

இங்கிலாந்தின் லிக்ஃபீல்டு என்ற இடத்தில் பிறந்த ஜோன்சன் ஆக்சுபோர்டு பெம்புரோக் கல்லூரியில் கல்வி பயின்றார். ஆனாலும், பண உதவி கிடைக்காமையால், ஓராண்டில் படிப்பை இடைநிறுத்தி, பாடசாலை ஆசிரியராக இலண்டனில் பணியாற்றினார். அங்கு அவர் *Gentleman's Magazine* என்ற இதழை வெளியிட்டார். 1755 ஆம் ஆண்டில் ஜோன்சனின் ஆங்கில அகராதியை வெளியிட்டார். இவ்வகராதி பெரும் வரவேற்பைப் பெற்றது. 150 ஆண்டுகளின் பின்னர் "ஆக்சுபோர்டு ஆங்கில அகராதி" வெளிவரும் வரை, ஜான்சனின் அகராதியே பிரித்தானியாவில் முதன்மை அகராதியாக விளங்கி வந்தது.
# அபூர்வ ராகங்கள்


***அபூர்வ ராகங்கள்*** (*Apoorva Raagangal*) (1975) ஆம் ஆண்டு வெளிவந்த தமிழ்த் திரைப்படம். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீவித்யா, ரஜினிகாந்த் போன்ற பலர் நடித்துள்ளனர்.  

## நடிகர்கள்

| நடிகர் | கதாபாத்திரம் |
| --- | --- |
| கமல்ஹாசன் | பிரசன்னா |
| ஸ்ரீவித்யா | எம். ஆர். பைரவி |
| மேஜர் சுந்தரராஜன் | மகேந்திரன் |
| ஜெயசுதா | ரஞ்சனி |
| நாகேஷ் | டாக்டர். சூரி/ஹரி |
| ரஜினிகாந்த் | பாண்டியன் |
| ஒய். ஜி. மகேந்திரன் | சிறப்புத் தோற்றம் |
| கண்ணதாசன் | சிறப்புத் தோற்றம் |
| ஜெய்சங்கர் | சிறப்புத் தோற்றம் |

## பாடல்கள்

எம். எஸ். விஸ்வநாதன் அவர்களால் பாடல் இசை இயற்றப்பட்டது மற்றும் கண்ணதாசன் அவர்களால் அனைத்து பாடல்களும் எழுதப்பட்டது. வாணி ஜெயராம் அவர்களால் பாடப்பட்ட "ஏழு சுவரங்களுக்குள்" எனும் பாடல் வெற்றியடைந்ததும் அல்லாமல் அவருக்கு தேசிய விருதினையும் வாங்கி தந்தது.  

"அதிசய ராகம்" பாடல் மகாதி ராகம் அடிப்படையில் பாடப்பட்டது, மற்றும் "ஏழ சுரங்களுக்குள்" பாடல் பந்துவரலி ராகம் அடிப்படையாக கொண்டது, மற்றும் "கேள்வியின் நாயகனே" பாடல் துர்பாரிகனடா ராகம் அடிப்படையாக பாடப்பட்டது.  

| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "அதிசய ராகம்" | கே. ஜே. யேசுதாஸ் | கண்ணதாசன் | 04:02 |
| 2 | "கை கொட்டி சிரிப்பார்கள்" | சியாக் முகமது | 03:05 |  |
| 3 | "கேள்வியின் நாயகனே" | வாணி ஜெயராம், பி.எஸ்.சசுரேகா | 07:25 |  |
| 4 | "ஏழு சுவரங்களுக்குள்" | வாணி ஜெயராம் | 06:08 |  |

## விருதுகள்
1975ஆம் ஆண்டிற்கான **தேசிய திரைப்பட விருதுகள், இந்தியா** வழங்கப்பட்ட ஆண்டு 1976.  

- வென்ற விருது - வெண் தாமரை விருது - **சிறந்த தமிழ்த் திரைப்படத்துக்கான தேசிய விருது **.
- வென்ற விருது - வெண் தாமரை விருது - **சிறந்த ஒளிப்பதிவு** - B. S. லோக்நாத்
- சிறந்த பெண் பின்னணிப் பாடகருக்கான தேசியத் திரைப்பட விருது - **வாணி ஜெயராமுக்கு** இப்படத்தில் பாடியமைக்காகக் கிடைத்தது.

**தென்னிந்திய பிலிம்பேர் விருதுகள்**  
- சிறந்த தமிழ் நடிகருக்கான பிலிம்பேர் விருது&nbsp;— கமல்ஹாசன்
- சிறந்த இயக்குநருக்கான பிலிம்பேர் விருது – தமிழ்&nbsp;— கே.பாலச்சந்தர்
- சிறந்த திரைப்படத்துக்கான ஃபிலிம்பேர் விருது - தமிழ்&nbsp;— டி.ஜெயலட்சுமி, ஜி. விஜயலட்சுமி

## துணுக்குகள்
- ரஜினிகாந்த் இத்திரைப்படத்தின் மூலம் தமிழ்த் திரைத்துறைக்கு அறிமுகமானார்.
# விக்கிப்பீடியா:படிமங்களை அடையாளப்படுத்தலும் வகைப்படுத்தலும்

"ஒரு படம் ஆயிரம் சொற்களுக்கு சமமானது" என்பது பொது மொழி. படிமங்கள் விக்கிபீடியாவின் ஒரு முக்கிய அம்சம். கட்டற்ற கலைக்களஞ்சியத்தில் சேர்க்கப்படும் படிமங்கள் பதிப்புரிமைகளுக்கு கட்டுப்படாமல் இருப்பது இத்திட்டத்துக்கு முக்கியம். படிமங்களை அடையாளப்படுத்தி வகைப்படுத்த வேண்டிய தகவல்களும் வழிகாட்டல்களும் இந்தப் பக்கத்தில் குவியப்படுத்தப்படுகின்றன.  

- விக்கிப்பீடியா:காப்புரிமை வார்ப்புருக்கள்
- படிமங்களைப் பயன்படுத்துவது
- வகைப்படுத்தப்படாத படிமங்கள்
# சிறப்புப் பொருளாதார மண்டலம்

வெளிநாட்டு முதலீடுகளை ஈர்ப்பதற்காக, பொதுச் சட்டங்களிலிருந்து விலக்களித்து, சிறப்புச் சலுகைகளுடன் ஓர் அரசால் ஏதுவாக்கப்படும் கட்டமைப்பே **சிறப்புப் பொருளாதார மண்டலம்** (Special Economiz Zone (SEZ)) ஆகும். இதைத் தமிழில் **சிறப்புப் பொருண்மிய வலயம்** என்றும் குறிப்பிடுவர்.  

## சிறப்புப் பாதுகாப்பு
இது வரையறுக்கப்பட்ட புவியியல் பிரதேசத்தில் மதில்கள் சிறப்புப் பாதுகாப்பு ஆகியவற்றுடன் உருவாக்கப்படுகின்றது. இதில் முதலீடு செய்யும் வர்த்தகங்களால் ஏற்படும் பொருளாதார விருத்தியும் வேலைவாய்ப்புக்களும் இத்தகைய அரசின் கொள்கையை நியாயப்படுத்துகின்றது. எனினும் இது சமனற்ற பொருளாதார வளர்ச்சிக்கு இட்டுச்செல்வதாக அனைத்துலக நாணய நிதியம் கருத்துத் தெரிவித்துள்ளது.  

இந்தியா போன்ற நாடுகளில் சிறப்புப் பொருளாதார மண்டலங்கள் வெளிநாட்டு நிறுவனங்களுக்கு இந்திய நாட்டின் பொது நிலைமையிலிருந்து விலகி தமது வர்த்தகத்தை மேற்கொள்ள உதவுகின்றன.  

## விமர்சனங்கள்
- சிறப்புப் பொருளாதார மண்டலங்கள் தொழில்சார் நடவடிக்கைகளில் முக்கியமாக ஈடுபடாமல், அரசின் சலுகைகளைப் பெற்று இடங்களை அபகரித்து விலையுயர்ந்த வீடுகளைக் கட்டி விற்று இலாபம் ஈட்டுவதாகக் குற்றம் சாட்டப்படுகின்றது.
- "சிறப்பு பொருளாதார மண்டலத்தில் உருவாக்கப்படும் தொழிற்சாலைகளுக்கு தரிசு நிலங்களை வேண்டும் என்றால் எடுத்துக் கொள்ளலாம். அதை விட்டு விட்டு விவசாய நிலங்களை எடுத்துக் கொள்வதை அனுமதிக்க முடியாது. நாட்டில் சிறு சிறு தொழில்கள் நசிந்து வரும் வேளையில் சிறு தொழில்களை ஊக்குவிக்காமல் அன்னிய செலாவணியை மட்டும் கருத்தில் கொண்டு இந்திய அரசு செயல்பட்டு வருகிறது. மத்திய அரசு உத்தரவின் பேரில் மாநில அரசு நிலங்களை கையகப்படுத்துகிறது. தமிழகத்தில் நாங்கள் விளைச்சல் நிலங்களை கையகப்படுத்த விட மாட்டோம். கடுமையாக எதிர்ப்போம். இதை நாங்கள் எச்சரிக்கையாக விடுக்கிறோம்" - பாமக நிறுவனர் ராமதாசு
- "இதுவரை அனுமதி வழங்கப்பட்டுள்ள 67 SEZ திட்டங்களுக்காக மட்டும் 1,34,000 ஹெக்டேர் நிலம் கையகப்படுத்தப்பட்டுள்ளது. எஞ்சியுள்ள திட்டங்களையும் சேர்த்தால் 2,74,000 ஹெக்டேர் நிலம் கையகப்படுத்த திட்டமிட்டுள்ளதாக ஆய்வாளர்கள் தெரிவிக்கின்றனர். கஜினி முகமது இந்தியாவை 17 முறை கொள்ளையடித்ததை வைத்து அரசியல் நடத்தும், சங்பரிவாரக் கூட்டங்களுக்கு பல லட்சக்கணக்கான மக்களின் நிலம் கண்ணெதிரே கொள்ளையடிக்கப்படுவது ஏனோ தெரியவில்லை! பிரித்தானியாவின் இந்தியாவிற்கு பிறகு இவ்வளவு பெரிய நிலக்கொள்ளை நடப்பது நவீன வரலாற்றில் இதுதான் முதல் முறை என வரலாற்று ஆய்வாளர்கள் தங்கள் அதிருப்தியை தெரிவித்துள்ளனர்."

### நவீன காலனிகளா?
"இம் மண்டலத்திற்கான பாதுகாப்பு, தொழிலாளர் நலச் சட்டங்கள், பஞ்சாயத்து சட்டங்கள் உட்பட 27 வகைகளில் இருந்து விலக்களிக்கப்பட்டுள்ளது. இதன் மூலம் குறைந்த ஊதியத்தில் தொழிலாளர்களை வேலைக்கு அமர்த்திடவும், ஒப்பந்தக் கூலி என்ற பெயரில் வருடத்திற்கு ஒரு முறை நீட்டித்துக் கொள்ளவும், 8 மணி நேர வேலை பாதுகாப்பு, இ.எஸ்.ஐ., மருத்துவம், பணிப் பாதுகாப்பு என எந்த சட்டரீதியான பாதுகாப்பும் இம்மண்டலத்திற்குள் செல்லுபடியாகாது. மொத்தத்தில் சுதந்திர இந்தியாவிற்குள் ஏகபோக மற்றும் பெரு முதலாளிகளின் நவீன காலனிகளாக இத்தகைய சிறப்பு பொருளாதார மண்டலங்கள் அமையவுள்ளன."
# ஈ. வி. சரோஜா


**ஈ. வி. சரோஜா** (1935 – 3 நவம்பர் 2006) ஒரு பழம்பெரும் தென்னிந்திய நடிகை ஆவார். தமிழ், தெலுங்கு, கன்னட திரைப்படங்களில் நடித்தவர்.  

## தமிழ்த் திரைப்படத்துறையில்
என் தங்கை திரைப்படம் மூலம் அறிமுகமான இவர், மதுரை வீரன், படிக்காத மேதை, வீரத்திருமகன், குலேபகாவலி, பாக்கிய லட்சுமி, கொடுத்து வைத்தவள் உள்ளிட்ட பல்வேறு தமிழ்ப் படங்களில் நடித்தார். இவர் சுமார் 70 திரைப்படங்களில் நடித்திருந்தார்.  

எம்.ஜி.ஆர்., ஜெமினி கணேசன் உள்ளிட்ட முன்னணி நடிகர்களுடன் கதாநாயகியாக நடித்திருந்தார் ஈ.வி சரோஜா. இயக்குநர் டி. ஆர். ராமண்ணா இவரின் கணவர் ஆவார்.  

### நடித்த திரைப்படங்களின் பட்டியல்
1. விளையாட்டு பொம்மை‎
1. பெண்ணரசி
1. அமரதீபம்
1. கொடுத்து வைத்தவள்
1. என் தங்கை
1. குலேபகாவலி
1. நன்னம்பிக்கை
1. பாசவலை
1. மறுமலர்ச்சி ‎
1. ரம்பையின் காதல்
1. எங்கள் வீட்டு மகாலட்சுமி ‎
1. நீலமலைத்திருடன்
1. புதுமைப்பித்தன்
1. மணாளனே மங்கையின் பாக்கியம்
1. கடன் வாங்கி கல்யாணம் ‎
1. குடும்ப கௌரவம்
1. பிள்ளைக் கனியமுது ‎
1. உழவுக்கும் தொழிலுக்கும் வந்தனை செய்வோம்
1. சுமங்கலி ‎
1. தங்கப்பதுமை ‎
1. மனைவியே மனிதனின் மாணிக்கம்
1. ஆடவந்த தெய்வம்
1. கைதி கண்ணாயிரம்
1. படிக்காத மேதை‎
1. பாட்டாளியின் வெற்றி
1. இரத்தினபுரி இளவரசி
1. விடிவெள்ளி
1. வீரத்திருமகன்
1. ராணி லலிதாங்கி

## விருதுகள்
- 2002 ஆம் ஆண்டில் இவர் கலைஞர் கருணாநிதியிடமிருந்து முத்தமிழ்ப் பேரவையின் நாட்டிய செல்வம் விருதினைப் பெற்றார்.
- திரைத்துறையில் வாழ்நாள் சாதனைக்காக 2002 ஆம் ஆண்டிற்கான தமிழக அரசின் எம்.ஜி.ஆர் விருது 2004 இல் இவருக்கு வழங்கப்பட்டது.

## மறைவு
நெஞ்சுவலி காரணமாக சென்னை தனியார் மருத்துவமனையில் சேர்க்கப்பட்டிருந்த ஈ. வி. சரோஜா 2006 நவம்பர் 3 அன்று வெள்ளிக்கிழமை மாலை காலமானார்.
# மூன்று நிறங்கள்: நீலம்


**நீலம்** (English: Three Colors: Blue, French: Trois couleurs: Bleu) புகழ்பெற்ற போலந்து நாட்டு இயக்குநர் கிரைஸ்டாப்ஃ கெய்ஸ்லாவ்ஸ்கி (Krzysztof Kieślowski) அவர்களின் மூன்று நிறங்கள் திரைப்பட வரிசையில் முதலாவது படமாகும். 1993 ஆம் ஆண்டு வெளிவந்த இத்திரைப்படம், பிரெஞ்சுப் புரட்சியின் கருத்துகளில் விடுதலையை (Liberty) உட்கருவாகக் கொண்டது. வெள்ளை மற்றும் சிவப்பு அகியவை இப்படத்தைத் தொடர்ந்து வெளிவந்தன.  

## கதாபாத்திரங்கள்
ஜூலியட் பினோஷ் (Juliette Binoche) : ஜூலி.  

## கதை

சாலை விபத்தொன்றில் தன் கணவனையும் சிறுவயது மகளையும் பறிகொடுத்த ஜூலி அத்துயரத்தை எவ்வாறு எதிர்கொள்கிறாள் என்பதை இப்படம் சித்தரிக்கிறது. அவள் மனித வாழ்வின் இன்ப துன்பங்கள், பாசப் பிணைப்புகளிலிருந்து 'விடுதலை' அடைந்து 'மனக்கொலை' (Spiritual Suicide) செய்துகொள்ள விரும்புகிறாள். ஆனால் பாரிஸ் நகரத்தில் தெரிந்தவர்களும் புதிய அறிமுகங்களும் விரிக்கும் நேசவலைகள் அவளது வாழ்வை மீட்டெடுக்கின்றன.  

## விருதுகள்
வெனிஸ் திரைப்பட விழாவில் மூன்று விருதுகள்.  

## துணுக்குகள்
சுஹாசினி அவர்கள் இயக்கிய இந்திரா திரைப்படத்தில் நாயகி தன் பின்கரத்தை சுவற்றோடு உராசிச்சென்று சோகத்தை வெளிப்படுத்தும் காட்சி இப்படத்தில் வரும் காட்சியைப் போன்று அமைந்திருப்பது குறிப்பிடத்தகுந்தது.  

## வெளியிணைப்புகள்
- சர்வதேச திரைப்பட தரவுத் தளத்தில்
# ஆரக்கிள் லினக்சு



அக்டோபர் 25, 2006 அன்று ஆரக்கிள் நிறுவனம் *உடைக்கமுடியாத* என்று பொருள்படும் ரெட்ஹேட் எண்டபிறைஸ் லினக்ஸை ஐச் சார்ந்து **ஆரக்கிள் லினக்சு** ஐ வெளியிட்டது. ஆரக்கிள் லினக்சுக்கு ஆரக்கிள் நிறுவனமே ஆதரவளிக்கும். ஆரக்கிள் நிறுவனம் தனது வாடிக்கையாளர்களுக்கு மலிவான ஓர் தீர்வை வழங்குவதற்காகவே இதை உருவாக்கியது. தற்சமயம் இணையத்தில் இதற்காக பதிவு செய்து, இலவசமாகப் பதிவிறக்கம் செய்து கொள்ளலாம்.
# டெம்பிள்டன் பரிசு

**டெம்பிள்டன் பரிசு** (*Templeton Prize*) என்று சுருக்கமாக அழைக்கப்படும், **ஆன்மீக உண்மைகள் பற்றிய ஆராய்ச்சி மற்றும் கண்டுபிடிப்புக்களின் வளர்ச்சிக்கான டெம்பிள்டன் பரிசு**, ஆன்மிக விடயங்களை முன்னெடுத்துச் செல்லப் பாடுபடுபவர்களைக் கௌரவிக்குமுகமாகவும், ஊக்குவிப்பதற்காகவும் வழங்கப்படும் பரிசாகும். இது ஜோன் டெம்பிள்டன் பவுண்டேஷன் என்னும் அமைப்பினால், 1972 ஆம் ஆண்டு முதல் வழங்கப்பட்டு வருகிறது.  

## டெம்பிள்டன் பரிசு பெற்ற சிலர்
- 1973 - அன்னை தெரேசா
- 1975 - சர்வபள்ளி ராதாகிருஷ்ணன்
- 1983 - அலெக்சாண்டர் சோல்செனிட்சின்

## வெளியிணைப்புகள்
- ஜோன் டெம்பிள்டன் பவுண்டேஷன் இணையத் தளம்
# அலாஸ்கா


**அலாஸ்கா** அமெரிக்க மாநிலங்களில் ஒன்றாகும். கனடாவிற்கு அருகே உள்ள இது மிகவும் குளிரான பகுதி. இங்கு எண்ணெய்க் கிணறுகள் காணப்படுகின்றன. இதன் தலைநகரம் ஜூனோ. ஐக்கிய அமெரிக்காவின் 49 ஆவது மாநிலமாக 1959 இல் இணைந்தது.  

## மேலும் பார்க்க
- அலாஸ்கா நாள்
# அடோல்ப் சக்ஸ்



**அடோல்ப் சக்ஸ்** (1814-1894) பெல்ஜியத்தைச் சேர்ந்த இசைக்கருவி வடிவமைப்பாளர். சக்சபோனைக் கண்டுபிடித்தவர் இவராவார். இவரது தகப்பனாரும் ஒரு இசைக்கருவி வடிவமைப்பாளர் ஆவார்.  

### இளம் வாழ்க்கை
அந்தோணி சோசப் சக்சு பெல்ஜியம் நாட்டைச் சார்ந்த சார்லசு-சோசப் இணையருக்குப் பிறந்தார். இவரது பெயர் 'அந்தோணி' என்பதால் சிறுவயதில் 'அடோல்ப்' என அழைக்கப்பட்டார். இவரது பெற்றோர் இருவரும் இசைக் கருவி வடிவமைப்பாளர்கள். ஊதுகுழலில் பல்வேறு மாற்றங்களை உருவாக்கியவர்கள். 'அடோல்ப்' அவரது இளம் வயதில் இசைக் கருவிகள் உருவாக்க ஆரம்பித்தார்.  

### இவர் உருவாக்கிய இசைக்கருவிகள்
சக்சபோனைத் தவிர இவர் உருவாக்கிய பிற இசைக்கருவிகள்,  

## இறப்பு
1894 இல் பாரிசில் காலமானார்.
# கிரண் தேசாய்


**கிரண் தேசாய்** (*Kiran Desai*, பிறப்பு: செப்டம்பர் 3, 1971) இந்தியாவில் பிறந்த பெண் எழுத்தாளர் ஆவார். இவர் எழுதிய *த இன்ஹெரிட்டன்ஸ் ஒஃப் லாஸ்* (The Inheritance of Loss) என்னும் ஆங்கில நாவலுக்கு 2006 ஆம் ஆண்டுக்குரிய புக்கர் பரிசு வழங்கப்பட்டுள்ளது. புக்கர் பரிசு பெற்ற மிகக் குறைந்த வயதுடைய பெண் எழுத்தாளர் என்ற பெயரையும் பெற்றுள்ள இவர், புகழ் பெற்ற பெண் எழுத்தாளரான அனிதா தேசாயின் மகளாவார். அனிதா தேசாய் புக்கர் பரிசுக்காக மூன்று முறை இறுதிச் சுற்றுக்குத் தேர்ந்தெடுக்கப்பட்ட போதும், அவருக்கு இப்பரிசு கிடைக்கவில்லை. இவர் எழுதிய *தி லோன்லினஸ் ஆப் சோனியா அண்டு சன்னி* என்ற நாவல், இலக்கிய உலகின் மிக உயரிய புக்கர் பரிசின் முதற்கட்ட பட்டியலில் இடம்பிடித்துள்ளது.  

கிரண் தேசாய் 1971 ஆம் ஆண்டு செப்டெம்பர் மாதம் 3 ஆம் தேதி இந்தியாவின் தலை நகரமான புதுடில்லியில் பிறந்தார். இவருக்கு 14 வயதானபோது, இவரது குடும்பம் ஐக்கிய இராச்சியத்துக்குக் குடிபெயர்ந்தது. அடுத்த ஆண்டே இவர்கள் ஐக்கிய அமெரிக்காவில் குடியேறினர்.  

கிரண் தேசாய் தனது பாடசாலைக் கல்வியை மசச்சூசெட்ஸ் இல் பெற்றுக்கொண்டார். பின்னர், ஹொலின்ஸ் பல்கலைக் கழகத்தின், பென்னிங்டன் கல்லூரியிலும், கொலம்பியா பல்கலைக்கழகத்திலும் கல்வி பயின்றார்.  

இவரது எழுத்தில் இவரது தாயார் அனிதா தேசாய் தாக்கம் உண்டு.  

## விருதுகளும் அங்கீகாரமும்
இவரது முதல் நாவலான *Hullabaloo in the Guava Orchard* 1998ல் வெளியிடப்பட்டது. இந்நாவல் பெட்டி ட்ராஸ்க் விருதைப் (Betty Trask Award) பெற்றுள்ளது  

இரண்டாவது நாவலான *The Inheritance of Loss*(2006) பல இலக்கிய திறனாய்வாளர்களின் பாராட்டினைப் பெற்றுள்ளதுடன் 2006 ஆம் ஆண்டிற்கான புக்கர் பரிசினையும் இவருக்குப் பெற்றுத் தந்துள்ளது.  

## எழுதிய நூல்கள்
- *Hullabaloo in the Guava Orchard*, Faber and Faber, 1998,
- *The Inheritance of Loss*, Hamish Hamilton Ltd, 2006,
- *தி லோன்லினஸ் ஆப் சோனியா அண்டு சன்னி*
# வீரப்பன்



**வீரப்பன்** (*Veerappan*) எனப்படும் **கூசு. முனிசாமி வீரப்பக்கவுண்டர்** (18 சனவரி 1952&nbsp;– 18 அக்டோபர் 2004) *சந்தனக்கடத்தல் வீரப்பன்* என்று அழைக்கப்படுபவர். தந்தங்களுக்காக யானைகளைக் கொன்றவர். சந்தனக்கட்டை கடத்தல் செய்தவர். சத்தியமங்கலம் காட்டுப் பகுதியில் மறைந்து வாழ்ந்தார். பல ஆண்டுகளாக வீரப்பன் தமிழக, கருநாடக, கேரளா அரசுகளுக்கு பெரும் சவாலாக விளங்கினார். ஒரு கட்டத்தில் சிலநூறு பேர் கொண்ட படையே தனக்கென வைத்திருந்தார்.  

மேலும் வீரப்பன் மீது சுமத்தப்பட்டுள்ள குற்றங்கள் பின்வருவன.  

இவர் 184 பேரை கொன்றதற்காகவும் (அதில் பாதிக்கு மேற்பட்டோர் போலீஸ்காரர்கள், வனத்துறை மற்றும் போலீஸ் உயர் அதிகாரிகள் ஆவர்), தந்தத்திற்காக சட்ட விரோதமாக 200க்கும் அதிகமான யானைகளை கொன்றதற்காகவும் தேடப்பட்டு வந்தார்.  

$2,600,000 (இந்திய மதிப்பு சுமார் 5 கோடி) மதிப்பிலான தந்தங்கள் கடத்தல்களில் ஈடுபட்டதற்காகவும், US $22,000,000 (இந்திய மதிப்பு சுமார் 130 கோடி) மதிப்பிலான சந்தன மரங்களை கடத்தியதற்காகவும் தேடப்பட்டுவந்தார். 2004 இல் கே. விஜயகுமார் தலைமையிலான தமிழ்நாடு சிறப்புக் காவல்படையினரால் கொல்லப்பட்டார்.  

## ஆரம்பகால வாழ்க்கை
வீரப்பன் 18 சனவரி, 1952 ஆம் ஆண்டு தமிழ் வன்னியர் சமுதாயத்தில், கருநாடக மாநில எல்லைப்பகுதியான கோபிநத்தம் என்னும் கிராமத்தில் பிறந்தார். இவருக்கு ஆஸ்த்மா பாதிப்பு இருந்தது. வீரப்பன் மலையூர் மம்மட்டியான் என்ற கைதேர்ந்த கொள்ளையனின் செயல்களால் ஈர்க்கப்பட்டார். மம்மட்டியான் இரு கொள்ளை குழுக்களுக்கு நடுவே நடந்த சண்டையில் கொல்லப்பட்டார். மம்மட்டியானை கொன்றவரின் சகோதரனை கொன்றதே வீரப்பன் செய்த முதல் கொலையாகும்.  

## குடும்பம்
வீரப்பனுக்கு முத்துலெட்சுமி என்ற மனைவியும் இரு மகள்களும் உள்ளனர்.  

## குற்றவாளி வாழ்க்கை

சந்தனமர கடத்தல் செய்த தனது உறவினர் செவி கவுண்டரிடம் உதவியாளராக சேர்ந்து தனது குற்றவாளி வாழ்க்கையை தொடங்கினார் வீரப்பன். 1972 ஆம் ஆன்று முதன்முறையாக வீரப்பன் கைது செய்யப்பட்டார்.  

1987 ஆம் ஆண்டு தமிழ்நாட்டில் இருந்த சிதம்பரம் எனும் வனத்துறை அதிகாரியை கடத்தி கொன்றார். இந்த கொலை சம்பவம் மூலம் இந்திய அரசின் கவனம் அவர் பக்கம் முதன்முதலாக திரும்பியது. 1991 ஆம் ஆண்டு நவம்பர் மாதம் பண்டில்லாப்பல்லி ஸ்ரீநிவாஸ் எனும் வனத்துறை அதிகாரியை கொன்றார். அதற்கு அடுத்த வருடம் ஆகத்து மாதம் உயர் காவல்துறை அதிகாரி ஹரிகிரிஷ்ணா உட்பட பல காவல்துறையினர் சென்ற வழியில் இடைமறித்து தாக்கி கொன்றார்.  

- நக்கீரன் ஆசிரியர் கோபால், பல நேரங்களில் வீரப்பனை நேரடியாக சந்தித்து மக்களுக்கு வீரப்பன் பற்றிய செய்திகளை உண்மையாக எழுதினார். இவருடைய வரலாறு சந்தனக்காடு என்ற தொடராக இயக்குநர் வ. கவுதமன் அவர்களால் இயக்கப்பட்டு மக்கள் தொலைக்காட்சியில் ஒளிபரப்பாகியது.
- காவல்துறையின் சிறப்பு அதிரடி படையின் முன்னாள் தலைவர் கி. விஜயகுமார் சனவரி, 2017 ஆம் ஆண்டு **வீரப்பன்: சேஷிங் தி பிரிகண்ட்** எனும் தலைப்பில் நூலாக வெளியிட்டுள்ளார்.

## இதனையும் காண்க
- இராஜ்குமார் கடத்தல்
- பட்டுக்கூடு நடவடிக்கை
# வில்லியம் ஷாக்லி



**வில்லியம் சொக்லி** (*William Bradford Shockley*, பெப்ரவரி 13, 1910 – ஆகஸ்ட் 12, 1989) டிரான்சிஸ்டரைக் கண்டுபிடித்த மூவருள் ஒருவர். பிரித்தானியாவில் பிறந்த அமெரிக்க இயற்பியலாளர். இவருக்கும் இவருடன் சேர்ந்து டிரான்சிஸ்டரைக் கண்டுபிடித்த ஜோன் பார்டீன், வால்டர் பிராட்டன் ஆகியோருக்கு 1956 ஆம் ஆண்டு நோபல் பரிசு வழங்கப்பட்டது.  

தான் வடிவமைத்த ஒரு வித டிரான்சிஸ்டரை வணிகமயமாக்க முற்பட்ட போது, அதன் விளைவாக உண்டானதே இன்றைய "சிலிகான் பள்ளத் தாக்கு". இதுவே இன்று மின்னணுத் தொழில்நுட்ப நூதனத்தில் மேலோங்கி நிற்கிறது. பிற்காலத்தில் இவர் ஸ்டான்போர்ட் பல்கலைக் கழகத்தின் பேராசிரியராகப் பணியாற்றினார். மேலும், செயற்கைத் தேர்வின் மூலம், மனித இனத்தை மேம்படுத்தும் (அப்படி நினைத்தார்) முயற்சிக்கும், ஆதரவாகச் செயல்பட்டார்.  

## இளமைக் காலமும் கல்வியும்

ஷாக்லி இங்கிலாந்தில் உள்ள லண்டன் நகரில், அமெரிக்கப் பெற்றோருக்குப் பிறந்தார். அகவை மூன்றினினிருந்து, அவரது சொந்த ஊரான கலிபோர்னியாவில் உள்ள பாலோ ஆல்டோவில் வளர்ந்தார். அவரது தந்தை வில்லியம் ஹில்மன் ஷாக்லி, சுரங்கங்களைக் கணிக்கும் சுரங்கப் பொறியாளராகப் பணி புரிந்து வந்தார்.
# செயங்கொண்டார்

**செயங்கொண்டார்** என்னும் புலவர் பிற்கால சோழர் கால இலக்கியமான கலிங்கத்துப்பரணியைப் பாடியவர். முதலாம் குலோத்துங்க சோழனுடைய (அரசாண்டு: கி.பி. 1070–1120) அரசவையில் பணி புரிந்த புகழ்பெற்ற புலவரும் ஆவார். இவர் “வித்தைய் விதம்பன சங்கவி” என்ற பட்டத்துடன் பாராட்டப்பட்டார். சில இலக்கியக் குறிப்புகள் அவரை திருவாரூர் மாவட்டத்தில் உள்ள தீபங்குடியைச் சார்ந்த அருகர் எனக் கூறுகின்றன. இந்நூலின் காப்புச் செய்யுளால் இவர் சைவர் என அறியலாம். பரணி என்பது தமிழிலக்கியப் பாங்குகளில் ஒன்று. பெரும் போரில் ஆயிரம் யானைகளை வென்ற வீரரைப் பாராட்டும் நூல்பாங்காக இது காணப்படுகிறது. செயங்கொண்டார் இதை முதன்முதலாக தமிழில் முழுமையாக இயற்றியவராக அறியப்படுகிறார். இவரைத் தமிழில் வரலாற்று உண்மைகளை இலக்கியச் சிறப்போடு தொகுத்துக் கூறிய முதல் வரலாற்றுப் புலவராக சில அறிஞர்கள் கருதுகின்றனர்.  

கலிங்கத்துப்பரணி, யமனின் பரணி நட்சத்திரத்தின் இயல்புகளோடு ஒத்த அமைப்பில், தீச்செயல் சார்ந்த நாயகர்களையும், அறநெறி வழியான வெற்றியையும் இலக்கிய நயத்துடன் செம்மையாக விவரிக்கிறது. புலவரான *பலபட்டடைச் சொக்கநாதர்* "பரணிக்கோர் செயங்கொண்டார்" என்று சிறப்பித்துப் பாடியுள்ளார். சமகாலத்தவராகக் கருதப்படும் ஒட்டக்கூத்தரும் "தெந்தமிழ்த்தெய்வப் பரணி" என்று இவர் பாடிய பரணியைச் சிறப்பித்துள்ளார்.  

புகார் நகர வணிகப் பெருமக்களைச் புகழ்ந்து *இசை ஆயிரம்* என்ற நூலையும் பாடியுள்ளார். அத்துடன் விழுப்பரையர் மீது *உலாமடல்* என்னும் நூலையும் இயற்றியதாகக் குறிப்பிடப்படுகிறது. எனினும், இந்நூல்கள் அவரால் இயற்றப்பட்டதா என்ற தொடர்பாக அறிஞர்களிடையே பன்முகக் கருத்துகள் உள்ளன.
# சமூக அறிவியல்


**சமூக அறிவியல்** (*Social science*) என்பது அறிவியலின் பல்வேறு கிளைகளில் ஒன்றாகும். பெரும்பாலும் பன்மையில் சமூக அறிவியல்கள் என்று மொழிபெயர்க்கப்படுகிறது. சமூகங்களையும் அந்த சமூகங்களுக்குள் உள்ள உறுப்பினர்களுக்கிடையேயான உறவுகளையும் படிப்பதற்காக இத்துறை அர்ப்பணிக்கப்பட்டுள்ளது. முன்னர் 18 ஆம் நூற்றாண்டில் நிறுவப்பட்ட அசல் "சமூகத்தின் அறிவியல்" சமூகவியல் துறையைக் குறிக்கப் பயன்படுத்தப்பட்டது. இப்போது மானிடவியல், தொல்லியல், பொருளாதாரம், புவியியல், வரலாறு, மொழியியல், மேலாண்மை, தகவல் தொடர்பு ஆய்வுகள், உளவியல், பண்பாட்டியல் மற்றும் அரசியல் அறிவியல் உள்ளிட்ட கூடுதல் கல்வித் துறைகளின் பரந்த வரிசையை உள்ளடக்கியதாகக் கருதப்படுகிறது.  

பெரும்பாலான நேர்மறைவாத சமூக விஞ்ஞானிகள், இயற்கை அறிவியலில் பயன்படுத்தப்படும் ஆய்வு முறைகளை ஒத்த ஆய்வு முறைகளை சமூகங்களைப் புரிந்துகொள்வதற்கான கருவிகளாகப் பயன்படுத்துகின்றனர். எனவே சமூக அறிவியலை அதன் கடுமையான நவீன அர்த்தத்தில் வரையறுக்கின்றனர். இதற்கு நேர்மாறாக, ஊக சமூக விஞ்ஞானிகள், அல்லது விளக்க விஞ்ஞானிகள் என்று அழைக்கப்படுபவர்கள், அனுபவ ரீதியாக பொய்யான கோட்பாடுகளை உருவாக்குவதற்குப் பதிலாக சமூக விமர்சனம் அல்லது குறியீட்டு விளக்கத்தைப் பயன்படுத்தலாம், இதனால் அறிவியலை அதன் பரந்த அர்த்தத்தில் நடத்தலாம் என்கின்றனர். நவீன கல்வி நடைமுறையில், ஆராய்ச்சியாளர்கள் பெரும்பாலும் அளவு மற்றும் தரமான ஆராய்ச்சி இரண்டையும் இணைத்து பல்வேறு முறைகளைப் பயன்படுத்தி சமூக அறிவியலை வரையறுக்க பல்வேறு ஆராய்ச்சி முறைகளைப் பயன்படுத்துகின்றனர். எண்ணிலக்க சூழல்களில் சிக்கலான மனித நடத்தை பற்றிய ஆழமான புரிதலைப் பெற, சமூக அறிவியல் துறைகள் பெருகிய முறையில் இடைநிலை அணுகுமுறைகள், பெரிய தரவு மற்றும் கணக்கீட்டு கருவிகளை ஒருங்கிணைத்துள்ளன. பல்வேறு துறைகளைச் சேர்ந்த பயிற்சியாளர்கள் ஒரே மாதிரியான குறிக்கோள்களையும் முறைகளையும் பகிர்ந்து கொள்வதால், சமூக ஆராய்ச்சி என்ற சொல் ஓரளவு சுயாட்சியைப் பெற்றுள்ளது.  

## மேற்கோள்
# இணையத் தமிழ் வானொலிகள் பட்டியல்

உலகளாவிய ரீதியில் தமிழில் ஒலிபரப்பப்படும் இணைய வானொலிகளின் பட்டியல் இங்கு இடப்படுகிறது:  

## சீனா
- சீன வானொலி நிலையம் (தமிழ்) - http://ta.chinabroadcast.cn/

## ஆத்திரேலியா
- இன்பத் தமிழ் ஒலி - http://www.inbathamil.com/
- ஆஸ்திரேலிய தமிழ் ஒலிபரப்புக் கூட்டுத்தாபனம் - http://www.atbc.net.au/
- தாயகம் தமிழ் ஒலிபரப்புச் சேவை - https://www.thayagam.net/

## ஐக்கிய இராச்சியம்
- பிபிசி தமிழோசை - http://www.bbc.co.uk/tamil/
- தமிழ் ஒலிபரப்புக் கூட்டுத்தாபனம் - http://www.tbcuk.com/
- அனைத்துலக ஒலிபரப்புக் கூட்டுத்தாபனம் தமிழ் - https://radio.ibctamil.com/
- லண்டன் தமிழ் வானொலி

## இத்தாலி
- வெற்றிமுரசு இணைய வானொலி - http://www.italytamil.com/

## இலங்கை
- இலங்கை ஒலிபரப்புக் கூட்டுத்தாபனம் - http://www.slbc.lk/
- உதயன் இணைய வானொலி - http://uthayan.com/radio/
- சக்தி எப். எம் - http://www.shakthifm.com/
- அக்னி எப் எம் - http://www.akknifm.com
- வாரணம் எப். எம் - http://www.varanamfm.com/
- காதல் எப்எம் - http://www.kathalfm.com
- இளமை எப் எம் - http://www.ilamaifm.com

## இந்தி
- 
- ரேடியோ hello - http://www.radiohello.fm/home.aspx
- அன்பு வானொலி http://www.anbufm.com

## ஐக்கிய அமெரிக்கா
- தென்றல் இணையத்தமிழ் வானொலி - http://www.thendral.com/
- மெரினாஅமெரிக்கத் தமிழோசை - http://www.merina.com/

## சிங்கப்பூர்
- ஒலி - http://www.oli.sg/

## நியூசிலாந்து

## ஜெர்மனி
வாகைத் தமிழ் வானொலி  
- தென்றல் உலக வானொலி - http://www.thenralworldradio.de/
- ஐரோப்பியத் தமிழ் வானொலி - http://www.etr.fm/

## பிலிப்பைன்சு
- வெரித்தாஸ் வானொலி - http://www.rveritas-asia.org/

## கனடா
- கனேடிய தமிழ் ஒலிபரப்புக் கூட்டுத்தாபனம் - கனடா - http://ctbc.com/ctbcradio/
- கீதவாணி (24 மணிநேரமும்) - http://www.geethavaani.ossai.com/
- கனேடிய தமிழ் வானொலி - http://www.ctr24.com/
- உலகத் தமிழ் ஓசை - http://www.intamil24.com/
- தமிழ் ஸ்ரார் வானொலி - http://www.tamilstar.fm/

## நோர்வே
- நோர்வே தமிழ் முரசம் - http://www.tamilmurasam.com
- கலசம் - http://www.kalasam.com/

## வத்திக்கான்
- வத்திக்கான் வானொலி - http://ta.radiovaticana.va

## மலேசியா
- மின்னல் - http://www.maraz.us/minnal/
# கிராமத் திரைப்படம்

**கிராமத் திரைப்படங்கள்** எனப்படுவது திரைப்பட வகையாகும். கிராமம் அதனைச் சார்ந்த பகுதிகளில் வரும் திரைக்கதை அமைப்புகள் கிராமத்திய இசை, பண்பாடு, பேச்சு, நடைகள் போன்றவற்றினால் பின்னப்பட்ட கதாபாத்திரங்கள் மற்றும் கலைப்படங்களின் சிறிய அளவிலான தாக்கங்கள் இவ்வாறான பல வடிவங்களினையும் பெற்று திரையிடப்படும் திரைப்படங்கள் கிராமப்படம் எனலாம்.  

## இயக்குநர்கள்
- பாரதிராஜா
- பாக்யராஜ்
- கே. எஸ். ரவிக்குமார்
- ராஜ் கபூர்
- சேரன்

## பிரபல கிராமத் திரைப்படங்கள்

- மண்வாசனை
- முதல் மரியாதை
- விருமாண்டி
- தேவர் மகன்
- கரகாட்டக்காரன்
- தண்ணீர் தண்ணீர்
- கருத்தம்மா
- நாட்டாமை
- சோலையம்மா
- சின்ன தம்பி
- சூர்யவம்சம்
- எஜமான்
- சின்ன கவுண்டர்
- சின்ன ஜமீன்
- நட்புக்காக
- முத்து
- வேதம் புதிது
- பதினாறு வயதினிலே

## கிராமத் தொலைக்காட்சி தொடர்கள்
### விஜய் தொலைக்காட்சி

- மதுரை
- களத்து வீடு
- என் பெயர் மீனாட்சி
- சரவணன் மீனாட்சி
- ஆண்டாள் அழகர்
- சரவணன் மீனாட்சி (பகுதி 3)

### கலைஞர் தொலைக்காட்சி

- தெக்குத்தி பொண்ணு
- அப்பனும் ஆத்தாலும்
- முதல்மரியாதை
- தாயம்

### சன் தொலைக்காட்சி
- சூர்யவம்சம்
# நாடகம் (திரைப்படம் மற்றும் தொலைக்காட்சி)


**நாடகத் திரைப்படம்** மற்றும் **நாடகத் தொலைக்காட்சித் தொடர்** (Drama (film and television)) எனப்படுவது திரைப்படம் மற்றும் தொலைக்காட்சி நிகழ்ச்சி வகையாகும். மேடை நாடகங்களின் தாக்கம், இலக்கிய மற்றும் காப்பியங்களின் தாக்கங்கள் போன்றவற்றின் பின்னணியில் திரைப்பட ரசனைக்கேற்ப வெளிவரும் திரைப்படங்கள் நாடகப்படங்கள் எனலாம். இத்தகைய திரைப்படங்கள் இயக்குநர் ரசனைக்கேற்றாற்போல் கதாபாத்திரங்களின் அசைவுகள், பேச்சுக்கள், வசனங்கள், நடிப்பின் வகைகள் போன்றனவற்றில் அதிக கவனம் செலுத்துவதினால் பார்வையாளர்களின் கவனத்தினை திரைப்படத்தின் மீது கொண்டுசெல்லவும் உதவுகின்றன.  

## பிரபல நாடகத் திரைப்படங்கள்
- தி காட்பாதர்
- நாயகன்

## பிரபல நாடகத் திரைப்பட இயக்குநர்கள்
- ஸ்டீவன் ஸ்பில்பேர்க்
- மணிரத்னம்
- கே.பாலச்சந்தர்
- பிரான்சிஸ் போர்ட் கோப்போலா

## திரைப்படம் மற்றும் தொலைக்காட்சி நாடக வகைகள்
- குற்ற நாடகம், காவல் நாடகம், சட்ட நாடகம்
  - குற்றவாளிகள், சட்ட அமலாக்கம் மற்றும் சட்ட அமைப்பு சம்பந்தப்பட்ட கதைகளை கொண்டது.

- வரலாற்று நாடகம்
  - வரலாற்றில் வியத்தகு நிகழ்வுகளை மையமாக கொண்ட திரைப்படங்கள்.

- திகில் நாடகம்
  - தத்ரூபமான அமைப்பில் குடும்ப உறவுகளை உள்ளடக்கிய யதார்த்தமான உணர்ச்சிப் போராட்டங்களைக் கையாளும் கதாபாத்திரங்களை மையமாகக் கொண்ட திரைப்படம். படத்தின் திகில் கூறுகள் பெரும்பாலும் அவிழ்க்கும் கதைக்களத்தின் பின்னணியாக கொண்டது.

- நகைச்சுவை நாடகம்
- ஆவண நாடகம்
- உணர்ச்சியூட்டும் நாடகம்
- மருத்துவ நாடகம்
- ராணுவ நாடகம்
- காதல் திரைப்படம்
- இளமை பருவ நாடகம்
# ஈராக் மீதான படையெடுப்பு, 2003



**ஈராக் மீதான படையெடுப்பு** மார்ச்சு 19 2003 முதல் 1 மே 2003 வரை இடம் பெற்று ஈராக் போர் ஆரம்பிக்க வழிவகுத்தது. சதாம் உசேன் தலைமையிலான அரசாங்கத்திடம் பாரிய அழிவுகளை ஏற்படுத்தக்கூடிய இரசாயன ஆயுதங்கள் இருப்பதாகக் குற்றஞ்சாட்டியே இந்த ஆக்கிரமிப்பினை *பயங்கரவாதத்திற்கு எதிரான போர்* எனக் கூறிக் கூட்டுப் படைகள் ஆரம்பித்தன. டிசம்பர் 13, 2003 இல் சதாம் உசேன் கைது செய்யப்பட்டார். இதன் பின்னர் பாரிய அளவிலான தாக்குதல்கள் நிறுத்தப்பட்ட போதிலும் கூட்டுப் படைகளுக்கும் ஈராக் போராளிகளுக்கும் இடையே தொடர் மோதல்கள் இடம் பெற்றன.
# மாண்டரின் மொழி



**மாண்டரின்** என்பது வடக்கு மற்றும் தென்மேற்கு சீனப் பகுதிகளில் பெரும்பான்மையாகப் பேசப்படும் பல தொடர்புடைய சீன வட்டார வழக்கு மொழிகளை கூட்டாகக் குறிக்கும். மாண்டரின், சீன திபெத்திய மொழிக் குடும்பத்தைச் சேர்ந்தது. இதுவே, உலகில் ஆகக் கூடிய மக்களால் பேசப்படும் மொழி ஆகும். சீனா, ஹாங்காங், தாய்வான். சிங்கப்பூர் ஆகிய நாடுகளில் மாண்டரின் பேசப்படுகிறது. 2011 முடிவில் மாண்டரின் பேசுபவர்கள் எண்ணிக்கை 84.5 கோடியாகும்.  

## அடிப்படை உரையாடல்கள்
- நி ஹாஓ - 你好 （NI HAO） - வணக்கம் தெரிவித்தல்
நி - உங்களுக்கு, ஹாஓ - வணக்கம்  
- சாஓ ஷாங் ஹாஓ - 早上好 （ZAO SHANG HAO） - காலை வணக்கம்
சாஓ ஷாங் - காலை, ஹாஓ - வணக்கம்
# வியட்நாமிய மொழி



**வியட்நாமிய மொழி** வியட்நாமின் ஏற்பு பெற்ற அரசு மொழி ஆகும். இந்நாட்டில் வாழும் 86% மக்கள் வியட்நாமிய மொழியைப் பேசுகிறார்கள். உலகளாவிய பரப்பில் ஏறத்தாழ 73 மில்லியன் மக்கள் வியட்நாமிய மொழியைப் பேசுகிறார்கள். வியட்நாமுக்கு வெளியே வாழும் இம்மொழி பேசுபவர்களில் பெரும்பான்மையோர் அமெரிக்காவில் வசித்து வருகிறார்கள்.  

வியட்நாமிய மொழி, ஆஸ்திரோ-ஆசிய மொழிக் குடும்பத்தைச் சேர்ந்தது. இக்குடும்பத்திலுள்ள மொழிகளுள் மிகப் பெரியது. இக்குடும்பத்தின் ஏனைய மொழிகள் பேசுவோரின் மொத்த அளவிலும் பல மடங்கு மக்கள் தொகை கொண்டது இம் மொழி.  

இம்மொழியின் பெருமளவு சொற்கள் சீன மொழியில் இருந்து பெறப்பட்டவை. ஆரம்பத்தில் சீன எழுத்துமுறை மூலம் எழுதப்பட்டது. இப்போது இலத்தீன் எழுத்துமுறை மூலம் எழுதப்படுகிறது.
# பல்கேரிய மொழி



**பல்கேரிய மொழி** இந்தோ ஐரோப்பிய மொழிக் குடும்பத்தைச் சேர்ந்த ஒரு சிலாவிக் மொழி. பல்கேரியா, உக்ரேன், மோல்டோவா போன்ற நாடுகளில் பேசப்படுகிறது. பல்கேரியாவினதும் ஐரோப்பிய ஒன்றியத்தினதும் உத்தியோகபூர்வ மொழியாகும். பால்கன் பிரதேசத்தின் பத்து மில்லியனுக்கும் அதிகமானோர் இம்மொழியைப் பேசுகின்றனர்.  

| **А а**

a | **Б б**

b | **В в**

v | **Г г**

g | **Д д**

d | **Е е**

e | **Ж ж**

zh | **З з**

z | **И и**

i | **Й й**

y |  |
| --- | --- | --- | --- | --- | --- | --- | --- | --- | --- | --- |
| **К к**

k | **Л л**

l | **М м**

m | **Н н**

n | **О о**

o | **П п**

p | **Р р**

r | **С с**

s | **Т т**

t | **У у**

u |  |
| **Ф ф**

f | **Х х**

h | **Ц ц**

ts | **Ч ч**

ch | **Ш ш**

sh | **Щ щ**

sht | **Ъ ъ**
,
a | **Ь ь**

y | **Ю ю**

yu | **Я я**

ua | } |
# செக் மொழி


**செக்க மொழி** *அல்லது* **செசுதீன மொழி** என்பது இந்தோ ஐரோப்பிய மொழிக்குடும்பத்தை சேர்ந்த சிலாவிய மொழிகளுள் ஒன்றாகும். இது செக் குடியரசு, குரோவாசியா, செருபியா போன்ற நாடுகளில் பேசப்பட்டு வருகிறது. இம்மொழி சுலோவாக்கிய மொழியுடன் அதிக நெருக்கமுடையது. இம்மொழியை ஏறத்தாழ பத்து மில்லியன் மக்கள் பேசுகின்றனர். இம்மொழி செக்க எழுத்துக்களைக்கொண்டே எழுதப்படுகிறது.
# விண்ணுக்கும் மண்ணுக்கும்


***விண்ணுக்கும் மண்ணுக்கும்*** (*Vinnukum Mannukum*) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இராஜகுமரனின் இயக்கத்தில் வெளிவந்த இத்திரைப்படத்தில் விக்ரம், தேவயானி, சரத்குமார், குஷ்பூ போன்ற பலர் நடித்துள்ளனர்.  

## வகை
காதல்படம்  

## நடிகர்கள்

## பாடல்கள்
இத்திரைப்படத்திற்கு சிற்பி இசையமைத்திருந்தார்.  

| "ஆகாயம் பூக்கள்" | பி. உன்னிகிருஷ்ணன், சுஜாதா மோகன் | விவேகா |
| --- | --- | --- |
| "செம்பருத்திப் பூ" | சித்ரா, அருண்மொழி | கலைக்குமார் |
| "காதல் விண்ணுக்கும் மண்ணுக்கும்" | எஸ். பி. பாலசுப்பிரமணியம், பெபி மணி | ஆர். இரவிசங்கர் |
| "பாசமுள்ள சூரியனே" | கிருஷ்ணராஜ், மனோ | மணவை பொன்மாணிக்கம் |
| "உனக்கென உனக்கென" (தலைப்புப் பாடல்) | சித்ரா, சிற்பி |  |
| "உனக்கென உனக்கென பிறந்தேனே" (பெண் குரல்) | சுஜாதா மோகன் | பா. விஜய் |
| "உனக்கென உனக்கென பிறந்தேனே" | எஸ். பி. பாலசுப்பிரமணியம், சுஜாதா மோகன் | } |
# தூள் (திரைப்படம்)


***தூள்*** (*Dhool*) 2003 ஆம் ஆண்டு வெளிவந்த தமிழ்த் திரைப்படமாகும். தரணியின் இயக்கத்தில் வெளிவந்த இத்திரைப்படத்தில் விக்ரம், ஜோதிகா, விவேக் போன்ற பலர் நடித்தனர். இப் படத்திற்கு வித்யாசாகர் இசையமைத்து உள்ளார்.  

## நடிப்பு
- விக்ரம் - ஆறுமுகம்
- ஜோதிகா - ஈஸ்வரி
- விவேக் - நரேன்
- சாயாஜி சிண்டே - காளை பாண்டி
- பரவை முனியம்மா - ஈஸ்வரியின் பாட்டி
- மயில்சாமி - குமார்
- பசுபதி - ஆதி
- ரீமா சென் - சொப்னா
# மஜா


***மஜா*** (*Majaa*) 2005 ஆம் ஆண்டு வெளிவந்த தமிழ்த் திரைப்படமாகும். சஃபியின் இயக்கத்தில் வெளிவந்த இத்திரைப்படத்தில் விக்ரம், அசின், பசுபதி, மணிவண்ணன், வடிவேல், விஜயகுமார் மற்றும் பலர் நடித்துள்ளனர். இத்திரைப்படத்திற்கு வித்யாசாகர் இசை அமைத்து உள்ளார்.  

## வகை
மசாலாப்படம்  

## துணுக்குகள்
படப்பிடிப்பு பெரும்பாலும் பொள்ளாச்சியில் நடைப்பெற்றது.
# சாமுராய் (திரைப்படம்)



**சாமுராய்** (*Samurai*) 2002 ஆம் ஆண்டு வெளியான இந்திய தமிழ் மொழி திகில் திரைப்படமாகும். பாலாஜி சக்திவேல் எழுதி இயக்குநராக அறிமுகமாயுள்ளார். எசு. ஸ்ரீராம். இப்படத்தை தயாரித்துள்ளார். இந்த படத்தில் விக்ரம் முக்கிய வேடத்தில் நடித்தார். அனிதா அசானந்தனி, ஜெயா சீல் மற்றும் நாசர் ஆகியோர் துணை வேடங்களில் நடித்துள்ளனர். ஒளிப்பதிவை சேது ஸ்ரீராம் கையாண்டுள்ளார், இசையை ஆரிசு ஜெயராஜ் அமைத்துள்ளார்.  

சாமுராய் படத்தின் படப்பிடிப்பு மார்ச் 2001 ஆம் ஆண்டு மார்ச்சு மாதத்தில் தொடங்கியது. ஆனால் தயாரிப்பு தாமதங்கள் காரணமாக, படம் ஜூலை 2002 ஆம் ஆண்டு சூலை மாதத்தில் வெளியிடப்பட்டது.  

## தயாரிப்பு
2001 ஆம் ஆண்டு மார்ச்சு மாதத்தில் விக்ரம் இந்தப் படத்தில் நடிப்பதற்கான ஒப்பந்தத்தில் கையெழுத்திட்டார். 1999 ஆம் ஆண்டில் வெளியான பாலாவின் சேது திரைப்படத்தின் வெற்றிக்குப் பின்னர் அவர் உறுதியளித்த முதல் முயற்சி இதுவாகும். வட இந்திய மாடல் அனிதா அசானந்தனி இந்தப் படத்தில் அறிமுகமாகத் தேர்ந்தெடுக்கப்பட்டார். ஆனால் அனிதா அசானந்தனி நடித்த வருஷமெல்லாம் வசந்தம் என்ற மற்றொரு படம் சாமுராய் படத்திற்கு முன்பே வெளியிடப்பட்டது.
# ஜெமினி (2002 திரைப்படம்)


***ஜெமினி*** (*Gemini*) 2002 ஆம் ஆண்டு வெளிவந்த இந்தியத் தமிழ்த் திரைப்படமாகும். சரண் இயக்கத்தில் வெளிவந்த இத்திரைப்படத்தில் விக்ரம், கிரண் ஆகியோர் நடித்திருந்தனர். இத்திரைப்படத்திற்கு பரத்வாஜ் இசையமைத்திருந்தார்.  

## வகை
மசாலாப்படம் / காதல்படம்  

## நடிகர்கள்

## பாடல்கள்
இத்திரைப்படத்திற்கு பரத்வாஜ் இசையமைத்திருந்தார். கவிஞர் வைரமுத்து பாடல் வரிகளை எழுதியிருந்தார்.
# அப்பு



***அப்பு*** (*Appu*) 2000 ஆம் ஆண்டு சூன் மாதம் 16 ஆம் தேதி வெளிவந்த தமிழ்த் திரைப்படமாகும். வசந்த் இயக்கத்தில் வெளிவந்திருக்கும் இத்திரைப்படத்தில் பிரசாந்த், தேவயானி, பிரகாஷ்ராஜ் போன்ற நடிகர்கள் நடித்திருந்தனர். இத்திரைப்படத்தில் டாக்ஸி டிரைவர் என்ற ஆங்கிலத் திரைப்படத்தின் பாணியில் சில காட்சியமைப்புகள் உள்ளன.  

## வகை
காதல்படம் / மசாலாப்படம்  

## கதை

அப்பு (பிரசாந்த்) தமிழ்நாட்டிலிருந்து மும்பைக்கு தனது சகோதரியின் இறப்பிற்குக் காரணமாக இருந்த ஒரு பெண்ணைத் தேடி வருகின்றான். அங்கு இரவும் பகலும் கண்விழித்து பணிபுரியும் அப்பு தன் குறிக்கோளை அடைவதற்காக வாழ்கின்றான். அவனுடன் வாழும் அவனது தோழர்களின் சொல்லையும் பொருட்படுத்தாது இரவு பகல் என்பது பாராது வாகன ஓட்டுனராகப் பணிபுரிகின்றான். ஒரு சமயம் மும்பையில் இருந்த பாலியற் தொழில் நடக்கும் விடுதியில் வண்டிப் பயனரை இறக்கும் சமயம் பெண்ணொருவரை வலுக்கட்டாயமாக காடையர்கள் அழைத்துச் செல்வதைப் பார்க்கின்றார். பின்னர் அவரைக் காப்பாற்றுவதற்காக தன்னிடம் இருக்கும் பணத்தையெல்லாம் அப்பாலியற் தொழில் விடுதியை நடத்தும் மகாராணியிடம் (பிரகாஷ்ராஜ்) தருகின்றார். வெளியில் அழைத்துச் செல்வதற்கான ஏற்பாடுகளைச் செய்யும் அவர் பின்னர் அப்பெண்ணைக் காதலிக்கின்றார். அவரை அங்கிருந்து கடத்திச் செல்லும் அப்பு பின்னாட்களில் மகாராணியே தன் சகோதரியின் மரணத்திற்குக் காரணமானவர் என்பதனைத் தெரிந்து அவரைப் பழிவாங்குகின்றார்.
# காதலர் தினம் (திரைப்படம்)


***காதலர் தினம்*** (*Kadhalar Dhinam*) 1999 ஆம் ஆண்டு வெளிவந்த தமிழ்த் திரைப்படமாகும். கதிர் இயக்கத்தில் வெளிவந்த இத்திரைப்படத்தில் குணால், சோனாலி பிந்த்ரே, நாசர், கவுண்டமணி போன்ற பலர் நடித்திருந்தனர்.  

## நடிகர்கள்
- குணால் - ராஜா
- சோனாலி பிந்த்ரே - ரோஜா
- நாசர் - ராமச்சந்திர (ரோஜாவின் அப்பா)
- மணிவண்ணன் - அவராகவே
- கவுண்டமணி - சிறப்புத் தோற்றம்
- சின்னி ஜெயந்த் - மந்தி/ மதன்
- பெரியார்தாசன்
- ராகசுதா
- கணேஷ் அரவிந்த்
- ரம்பா - சிறப்புத் தோற்றம்
- லேகா வாசிங்டன் - சிறு தோற்றம்

## பாடல்கள்
# பாய்ஸ்



***பாய்ஸ்*** (2003) ஆம் ஆண்டு வெளிவந்த தமிழ்த் திரைப்படமாகும்.சங்கர் இயக்கத்தில் வெளிவந்த இத்திரைப்படத்தில் சித்தார்த், ஜெனிலியா, பரத், விவேக் ஆகியோர் நடித்திருந்தனர்.  

## பாடல்கள்
பாடலாசிரியர் - கபிலன்  
- அலெ அலெ - கார்த்திக், சித்ரா சிவராமன்.
- பூம் பூம் - அட்னன் சாமி, சாதனா சர்க்கம்
- மாறோ மாறோ - கார்த்திக் (பாடகர்)|கார்த்திக், குணால், ஜோர்ஜ், அனுபமா, சுனிதா
- டேட்டிங் - பிலாஸ், வசுந்தரா தாஸ்
- கேர்ட்பிரண்ட் - கார்த்திக், திப்பு, டிம்மி
- பிளீஸ் சேர் - குணால், கிளிண்டன், சரன், சின்மயி
- சரெகமா - லக்கி அலி, பிலாஸ், வசுந்தரா தாஸ்

## துணுக்குகள்
- ஒரு பாடல் காட்சியில் 62 கேமராக்கள் உபயோகப்படுத்தப்பட்ட முதல் தமிழ்த் திரைப்படம்.
- அலெ அலெ பாடல்காட்சி உலகின் மிகப்பெரிய தோட்டமான Bride Stove Lavender இல் படமாக்கப்பட்டது.
- ஹிந்திப் பாடகர்களான அட்னன் சாமி மற்றும் லக்கி அலி இருவரும் முதல்முறையாகத் தமிழ்த் திரைப்படத்தில் பாடியிருந்தனர்.
- 'time-slice' யுக்தியைக் கொண்டு பாடல் அமைக்கப்பட்டது.
# லவ் பேர்ட்ஸ் (1996 திரைப்படம்)


**லவ் பேர்ட்ஸ்**, (*Love Birds*) (1996) ஆம் ஆண்டு வெளிவந்த தமிழ்த் திரைப்படமாகும். பி. வாசு இயக்கத்தில் வெளிவந்த இத்திரைப்படத்தில் பிரபு தேவா, நக்மா, மனோரமா, வடிவேல் மற்றும் பலர் நடித்துள்ளனர். இத்திரைப்படத்தில் இடம்பெறும் நக்மாவின் தொப்புள் காட்சி பெரும் வரவேற்புப்பெற்றது. அதில் நக்மாவின் தொப்புளில் முட்டைகளை உடைத்து இட்டு முட்டை ஊற்றப்பம் செய்யப்படும் காட்சி மிக பிரபலமானது.  

## கதாப்பாத்திரங்கள்
- பிரபுதேவா - அருண்
- நக்மா - மிருதுலா
- விஜயகுமார்
- சரத் பாபு
- மனோரம்மா
- வடிவேலு (நடிகர்) - ராஜா
- ராஜா - மனோ
- சின்னி ஜெயந்த்
- சந்தான பாரதி
# வசூல்ராஜா எம்.பி.பி.எஸ்



***வசூல் ராஜா MBBS*** (*Vasool Raja MBBS*) 2004 ஆம் ஆண்டு வெளிவந்த தமிழ்த் திரைப்படமாகும். சரண் இயக்கத்தில் வெளிவந்த இத்திரைப்படத்தில் கமல்ஹாசன், சினேகா, பிரபு, பிரகாஷ்ராஜ், நாகேஷ், மாளவிகா போன்ற பலரும் நடித்திருந்தனர். இந்தித் திரைப்படமான முன்னாபாய் எம்.பி.பி.எஸ் திரைப்படத்தின் மறு தயாரிப்பாகும்.  

## நடிகர்கள்
| கமல்ஹாசன் | ராஜாராமன் (ராஜா / வசூல் ராஜா) |  |
| --- | --- | --- |
| சினேகா | ஜானகி விஸ்வநாத் (பாப்பு) |  |
| பிரகாஷ் ராஜ் | விஸ்வநாத் |  |
| பிரபு | வட்டி |  |
| கிரேசி மோகன் | மார்கபந்து / மார்க்ஸ் |  |
| ஜெயசூர்யா | ஜாகீர் |  |
| நாகேஷ் | ஸ்ரீமான் வெங்கட்ராமன், ராஜாவின் தந்தை |  |
| ரோகினி ஹட்டங்காடி | கஸ்தூரி, ராஜாவின் அம்மா |  |
| கருணாஸ் | அமித் |  |
| மாளவிகா | பிரியா |  |
| நிதின் சத்யா | நீலகண்டன் |  |
| ரகசியா | "சீனா தானா" பாடலில் சிறப்புத் தோற்றம் | } |

## பாடல்கள்
சரண் இயக்கிய இத்திரைப்படத்திற்கு பரத்வாஜ் இசையமைத்திருந்தார். இப்படத்தின் பாடல்கள் கவிப்பேரரசு வைரமுத்து எழுதியவை. 2004 ஆவது ஆண்டில் சூலை மாதத்தில் இப்படத்தின் பாடல்கள் வெளியாகின.  

| எண் | பாடல் | பாடகர்கள் | நீளம் |  |
| --- | --- | --- | --- | --- |
| 1 | "காடு திறந்தே" | ஹரிஹரன், சாதனா சர்கம் | 5.24 |  |
| 2 | "கலக்கப்போவது யாரு" | கமல்ஹாசன், சத்யன் | 4.37 |  |
| 3 | "லவ் பண்ணுடா" | கமல்ஹாசன் | 5.13 |  |
| 4 | "பத்துக்குள்ளே நம்பர்" | கிருஷ்ணகுமார் குன்னத், ஸ்ரேயா கோஷல் | 5.19 |  |
| 5 | "சகலகலா டாக்டர்" | பரத்வாஜ் | 4.31 |  |
| 6 | "சீனா தானா" | கிரேஸ் | 4.38 | } |

## வெளியீடு
உலகம் முழுதும் 285 திரையரங்குகளில் வெளியான இப்படம் சுமார் 400&nbsp;மில்லியன் இந்திய ரூபாய்களை வசூல் செய்து சாதனை படைத்தது. உலகம் முழுவதும் சுமார் 10 மில்லியன் பார்வையாளர்கள் இப்படத்தை பார்த்துள்ளனர்.
# பாபா (திரைப்படம்)



***பாபா*** (*Baba*) 2002 ஆம் ஆண்டு வெளிவந்த தமிழ்த் திரைப்படம். சுரேஷ் கிருஷ்ணா இயக்கத்தில் வெளிவந்த இத்திரைப்படத்தில் ரஜினிகாந்த், மனிஷா கொய்ராலா, கவுண்டமணி, விஜயகுமார் மற்றும் பலர் நடித்துள்ளனர்.  

## நடிகர்கள்
- ரஜினிகாந்த்-பாபா மற்றும் மஹாவதார் பாபாஜி (குரல் மட்டும்)
- கவுண்டமணி-அண்ணாமலை
- மனிஷா கொய்ராலா-சாமுண்டீஸ்வரி
- சுஜாதா-பாபாவின் தாய்
- ஆஷிஷ் வித்யார்த்தி-இப்போ ராமசாமி, தமிழக துணை முதல்வர்
- எம். என். நம்பியார்-பாபாவின் தாய்வழி மாமா
- விஜயகுமார்-சாமுண்டீஸ்வரியின் தந்தை
- சாயாஜி ஷிண்டே-திவ்யானந்த பாரதி
- பாரத் தபோல்கர்-முதல்வர் புருஷோத்தமன்
- கிட்டி-பாய்
- டெல்லி கணேஷ்-பெருசு
- கிரென் மனோகர்-கத்திரிகா
- கருணாஸ்-சாமுண்டி
- ரியாஸ் கான்-ராமசாமியின் மகன்
- என்.விஸ்வநாதன்-பாபாவின் தந்தை
- சாமுண்டீஸ்வரியின் தாயார் சீமா-ஜெகதீஸ்வரி
- சந்தோஷி-ராஜேஸ்வரி, சகோதரி
- வைஷ்ணவி-புவனேஸ்வரி, சாமுண்டீஸ்வரியின் சகோதரி
- சங்கவி-லட்சுமி
- தீபா வெங்கட்-சாமுண்டீஸ்வரியின் தோழி
- வாசு விக்ரம்-பாபாவின் துரோக நண்பர்
- அம்ரீஷ் பூரி-தந்திரிக்

### அகரவரிசையில் சிறப்பு தோற்றங்கள்
- "மாய மாயா" பாடலில் ராகவா லாரன்ஸ் சிறப்புத் தோற்றத்தில்
- ரம்யா கிருஷ்ணன்-நீலாம்பரி
- நாசர்-சூர்யபிரகாஷ்
- "பாபா கிச்சு கிச்சு தா" பாடலில் பிரபுதேவா சிறப்புத் தோற்றத்தில்*
- ராதாரவி - சுற்றுலாத்துறை அமைச்சர்
- சரத் பாபு - பாபாவால் காப்பாற்றப்பட்ட பெண்ணின் தந்தை

## பாடல்கள்
அசல் பாடல்கள் மற்றும் பின்னணி இசையை ஏ.ஆர். ரஹ்மான்.  
| 1 | "பாபா தீம்" ("ஏகம் ஏவ அத்விதேயம்") | ஸ்ரீநிவாஸ் | வாலி |  |
| --- | --- | --- | --- | --- |
| 2 | "டிப்பு டிப்பு" | சங்கர் மகாதேவன் | வைரமுத்து |  |
| 3 | "கிச்சு தா" | எஸ். பி. பாலசுப்ரமணியம், ரீனா பரத்வாஜ், ரஜினிகாந்த் (வாய்ஸ் ஓவர்) | வைரமுத்து |  |
| 4 | "மாயா மாயா" | கார்த்திக், சுஜாதா மோகன் | வாலி |  |
| 5 | "ராஜ்யம் இல்லை ஏமையமா - 1" | பி.ஜெயச்சந்திரன் | வாலி |  |
| 6 | "ராஜ்யம் இல்லை ஏமையமா - 2" | பி.ஜெயச்சந்திரன் | வாலி |  |
| 7 | "சக்தி கொடு" | கார்த்திக் | வைரமுத்து |  |
| 8 | "பாபா ராப்" | பிளேஸ் | பிளேஸ் | } |

## வகை
மசாலாப்படம் / ஆன்மீகப்படம்
# அவ்வை சண்முகி



***அவ்வை சண்முகி*** (*Avvai Shanmughi*) (1996) ஆம் ஆண்டு வெளிவந்த தமிழ்த் திரைப்படமாகும். கே.எஸ் ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், மீனா, நாகேஷ், ஜெமினி கணேசன் மற்றும் பலர் நடித்துள்ளனர்.இத்திரைப்படம் ராபின் வில்லியம்ஸ் நடித்த மிசஸ் டவுட்ஃபயர் என்னும் ஆங்கிலப் படத்தைத் தழுவி எடுக்கப்பட்டது.  

## நடிகர்கள்

- கமல்ஹாசன் - பாண்டியன் / அவ்வை சண்முகி
- மீனா - ஜானகி
- ஜெமினி கணேசன் - விசுவநாதன் ஐயர்
- நாகேஷ் - ஜோசப்
- மணிவண்ணன்- முதலியார்
- நாசர் - பாட்சா
- டெல்லி கணேஷ் - சேதுராம ஐயர்
- ஹிரா -
- எஸ். பி. பாலசுப்பிரமணியம் - மருத்துவர்
- *ஓ போடு* ராணி - கௌசி மாமி
- கனல் கண்ணன்
- இடிச்சப்புளி செல்வராசு
- கிரேசி மோகன்
- ரமேஷ் அரவிந்த்
- ஆர். நீலகண்டன்

## பாடல்கள்
இத்திரைப்படத்திற்கு தேவா இசையமைத்தார். அனைத்துப் பாடல்களையும் கவிஞர் வாலி இயற்றினார். *ருக்கு ருக்கு* என்னும் பாடலை கமல்ஹாசன் பெண் குரலில் பாடினார். *வேல வேல* என்னும் பாடல் வரிகளைக் கவிஞர் வாலி எழுதும்பொழுது, அப்பாடலில் *சண்முகா உனது படைப்பில்… உயர்ந்து விளங்கும் பெண்ணய்யா…* என்ற வரியில் அவ்வை சண்முகம் அவர்களின் நாடகக் குழுவில் சிறு வயதில் நடித்துப் பயிற்சி பெற்ற கமல்ஹாசனைக் குறித்துப் பொருள் வரும்படியும் எழுதியிருந்தார்.  

| # | பாடல் | பாடகர்(கள்) | வரிகள் | நீளம் |
| --- | --- | --- | --- | --- |
| 1 | "ருக்கு ருக்கு" | கமல்ஹாசன், சுஜாதா மோகன் | வாலி | 5:55 |
| 2 | "காதலா காதலா" | ஹரிஹரன், சுஜாதா மோகன் | 5:46 |  |
| 3 | "கல்யாணம் கச்சேரி" | எஸ். பி. பாலசுப்பிரமணியம் | 5:30 |  |
| 4 | "வேல வேல" | எஸ். பி. பாலசுப்பிரமணியம் | 5:26 |  |
| 5 | "காதலி காதலி" | ஹரிஹரன் | 5:44 | } |
# ரூபி (நிரலாக்க மொழி)



**ரூபி** (Ruby Programming Language) என்பது ஒரு திறந்த மூல நிரலாக்க மொழியாகும். இன்றைய நாளில் இணையத்தில் மிகுந்த அங்கீகாரமும் பிரபலமும் அடைந்துவரும் மொழி இதுவே. இம்மொழியை உருவாக்கியவர் ஜப்பான் நாட்டைச் சேர்ந்த யுகிரோ மாட்ஸுமோட்டோ என்ற நிரலாளர்.  

## தத்துவம்
, ரூபியை உருவாக்கியவர்.]]  

## எடுத்துக்காட்டு

வருக வையகமே நிரல்  
<source lang="ruby">  
1. !/usr/bin/ruby
puts "வருக வையகமே!"  
</source>  

வெளியீடு(Output)  
<source lang="text">  
வருக வையகமே!  
</source>  

வேறுபடுபவை(Variable)  
<source lang="ruby">  
1. ! /usr/bin/ruby
a = 1  
b = 2  
puts a + b  
</source>  

வெளியீடு(Output)  
<source lang="text">  
3  
</source>  

இணை ஒப்படைப்பு(parallel assignment)  
<source lang="ruby">  
1. ! /usr/bin/ruby
1. comment விளக்கம் கூறு
a, b = 1, 2  
language = "ruby"  
puts a, b, language  
</source>  

வெளியீடு(Output)  
<source lang="text">  
1  
2  
ruby  
</source>  

கூற்று(Expression)  
<source lang="ruby">  
1. ! /usr/bin/ruby
puts 1 + 2, 2 - 3, 2 * 3, 5 / 2, 5.0 / 2  
</source>  

வெளியீடு(Output)  
<source lang="text">  
3  
-1  
6  
2  
2.5  
</source>  

கூற்று  
<source lang="ruby">  
1. ! /usr/bin/ruby
puts 2 > 3, 1 < 3  
puts 2 > 3 and 1 < 3  
puts 1 < 2 < 3  
puts 1 + 2 * 3 + 5  
puts 1 or 2  
puts 1 and 2  
</source>  

வெளியீடு(Output)  
<source lang="text">  
false  
true  
false  
true  
12  
1  
2  
</source>  

சரம்(String)  
<source lang="ruby">  
1. ! /usr/bin/ruby
language = "தமிழ்"  
lang = 'தமிழ்'  
kural = <<-eos  
அகர முதல எழுத்தெல்லாம் ஆதி  
பகவன் முதற்றே உலகு.  
eos  
puts language, lang  
puts kural  
</source>  

வெளியீடு(Output)  
<source lang="text">  
தமிழ்  
தமிழ்  
அகர முதல எழுத்தெல்லாம் ஆதி  
பகவன் முதற்றே உலகு.  
</source>
# இலங்கை தொழிலாளர் காங்கிரஸ்


**இலங்கை தொழிலாளர் காங்கிரஸ்** இலங்கையில் செயற்பட்டு வரும் ஒரு அரசியல் கட்சியாகும். இது இலங்கை இந்திய காங்கிரஸ் என அழைக்கப்பட்டு வந்தது, இலங்கை சுதந்திரத்தின் பின்னர் பெயர் மாற்றம் ஏற்பட்டது. இது பொதுவாக இந்திய வம்சாவளி தழிழர்களை பிரதிநிதித்துவப் படுத்திவந்துள்ளது. இதன் தற்போதைய தலைவர் செந்தில் தொண்டமான் ஆவார்.  

## இந்திய எதிர்ப்பலைகள்

1900 களின் ஆரம்பத்தில் இலங்கையில் இந்திய எதிர்ப்பு அலைகளை எழத்தொடங்கியிருந்தன. இலங்கை, இந்தியர்களை வேலைக்கு அமர்த்துவதை நிறுத்தியது மேலும் அவர்களை நாட்டைவிட்டு வெளியேறும் படி நிர்பந்தித்து வந்தது. இதனால் தோட்டப்புரங்களிலும் கொழும்பிலும் பிறந்து வளர்ந்த இந்திய வம்சாவளி தமிழ் மற்றும் மலையாளிகள் பல இன்னகளுக்கு முன் கொடுத்து வந்தனர். சிங்கள மகா சபை இந்திய வம்சாவளி மக்களுக்கு எதிரான பல போரட்டங்களை நடத்தி வந்தது.  

1939 அரசவையில் இரண்டு தீர்மானங்கள் இலங்கை வாழ் இந்திய வம்சாவளியினரின் எதிர்காலத்தை கேள்விக்கு உள்ளாக்கியது. முதலாவது 15, 000 இந்தியர்களை நாடுகடத்தும் தீர்மானம் இரண்டாவது அரச சேவையில் இருந்த சகல இந்தியர்களையும் நாடுகடத்தல் என்பனவாகும். இதன் போது கொழும்பில் ஒன்று கூடிய இந்திய சங்கங்களின் பிரதிதிகள் இவ்விடயத்தை இந்திய தேசிய காங்கிரசிடமும் மகாத்மா காந்தியிடமும் கொண்டு செல்வதாக தீர்மானித்தது. அப்போது இலங்கை அரசவை பிரதிந்திகளாக இருந்த வைத்தியலிங்கம், பெரெய்ரா என்ற இருவரும் இந்தியா சென்று காந்தியை சந்த்தித்தனர். காந்தி தனது விசேட பிரதிநிதியாக ஜவகர்லால் நேருவை இலங்கை அனுப்பிவைத்தார். யூலை 18 1939 இல் நேரு கொழும்பு வந்தார். அவர் அப்போதைய அரசவை தலைவர் டி. எஸ். சேனநாயக்காவையும் சில அமைச்சர்களையும் சந்தித்து பேச்சு நடத்தினார் பேச்சுக்கள் பலனற்றுப் போகவே, நேரு இந்திய வம்சாவளியினரின் பிரதிந்திகளை சந்தித்து அவர்கள் ஒன்றுபட்டு செயற்பட வேண்டிய தேவையை உணர்த்தினார்.  

## இலங்கை இந்திய காங்கிரஸ்

நேரு இலங்கையில் இந்திய தேசிய காங்கிரசையொத்த *இலங்கை இந்திய காங்கிரஸ் (இ.இ.கா.)* என்ற அமைப்பை உருவாக்கி இலங்கை வாழ் சகல இந்தியர்களையும் அதன் கீழ் கொண்டுவரும்படி இலங்கை வாழ் இந்திய வம்சாவளியினரின் பிரதிந்திகளை கொழும்பில் ஒன்று கூட்டினார். யூலை 24 1939 இல் நேரு தலைமையில் ஒன்றுகூடிய, அப்போது இலங்கையில் இருந்த பிரதான இந்திய சங்களான இலங்கை இந்திய மத்திய சபை மற்றும் இலங்கை இந்திய தேசிய காங்கிரஸ் என்பவற்றின் பிரதிந்திகள் யூலை 25 1939 காலை 1.20 க்கு இலங்கை இந்திய காங்கிரசை உருவாக்கினார்கள். இவ்வதிகாலை கூட்டத்தில் உருவாக்கப்பட்ட இடைக்கால சபையில் 18 பேர் அங்கம் வகித்தனர். மேலதிக 7 பிரதிநிதிகள் வேறு சபைகளில் இருந்து உள்வாங்கப்படுவதற்காக ஒதுக்கப்பட்டது. 18 பிரதிநிதிகளும் இலங்கை இந்திய காங்கிரசின் உருவாக்க பத்திரத்தில் கைச்சாத்திட்டனர். நேரு சாட்சியாகவும் உறுதிப்படுத்துபவராகவும் கைச்சாத்திட்டார். வீ.ஆர்.எம்.வீ.ஏ. இலக்ஷ்மனன் செட்டியார் தலைவராக தெரிந்தெடுக்கப்பட்டார். எச்.எம்.தேசாய் மற்றும் ஏ.அசிஸ் என்பவர்கள் இணைச் செயளாலர்களாக தெரிந்தெடுக்கப்பட்டனர். அன்றே நேரு தலைமையில் இ.இ.காவின் யாப்பு எழுதப்பட்டது.